
Սիրելի՛ երիտասարդներ,
Սրտանց շնորհավորում եմ ձեզ Երիտասարդության միջազգային օրվա առթիվ։
Այս տարվա խորհրդանշական կարգախոսը՝ «Տարբեր միջավայրեր, ընդհանուր ձգտումներ», լավագույնս արտացոլում է ձեր ուժն ու ներուժը։ Չնայած մենք բոլորս գալիս ենք տարբեր ծագումով, ունենք տարբեր փորձառություններ, մասնագիտություններ ու կրթական ճանապարհներ, մեզ միավորում են նույն նպատակները՝ կառուցել ավելի լավ, զարգացած ու ապահով համայնք և հայրենիք։
Ձեր էներգիան, նորարար մտածելակերպն ու անսպառ ձգտումներն են այն շարժիչ ուժը, որը փոխում է մեր համայնքի դեմքը։ Դուք միայն մեր ապագան չեք․ դուք այն ներկան եք, որն ամեն օր կերտում է դրական փոփոխություններ։
Որպես համայնքի ղեկավար՝ վստահեցնում եմ, որ մեր ջանքերը շարունակելու են ուղղված լինել ձեր նախաձեռնություններին աջակցելուն, զարգացման նոր հնարավորություններ ստեղծելուն և ձեր ձայնը լսելի դարձնելուն։
Մաղթում եմ ձեզ անսպառ էներգիա, նպատակասլացություն, համարձակ գաղափարներ և նորանոր հաջողություններ։ Երբեք չդադարեք երազել, սովորել ու առաջ ընթանալ։
Սիրով՝ Թալին համայնքի ղեկավար Տավրոս Սափեյան 

